
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 86 

Ίδρυση Παραρτήματος και Τμήματος Νοσηλευτικής Τ.Ε.Ι. 
στο Διδυμότειχο, καθορισμός περιεχομένου σπουδών 
αυτού, ρύθμιση θεμάτων οργάνωσης και λειτουργίας 
του και σύσταση θέσεων προσωπικού Τ.Ε.Ι. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 2 του ν. 1404/1983 (ΦΕΚ Α' 
173), όπως η παράγραφος αυτή αντικαταστάθηκε με το 
άρθρο 3 παρ. 1 του ν. 3027/2002 (ΦΕΚ Α' 152), και του 
άρθρου 71 παρ. 7 του ν. 1566/1985 (ΦΕΚ Α' 167). 

β) Του άρθρου 15 παρ. 2 εδ. α', β', και θ' του ν. 2817/2000 
(ΦΕΚ Α' 78) και του άρθρου 13 παρ. 49 του ν. 3149/2003 
(ΦΕΚ Α' 141). 

γ) Του άρθρου 1, όπως συμπληρώθηκε με το άρθρο 
4 παρ. 3 περ. ββ' του ν. 3027/2002 (ΦΕΚ Α' 152), και του 
άρθρου 5 του ν. 2916/2001 (ΦΕΚ Α' 114). 

δ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κωδικοποιή- 
θηκε με το άρθρο πρώτο του π.δ. 63/2005 (ΦΕΚ Α' 98). 
ε) Του άρθρου 1 του ν. 3404/2005 (ΦΕΚ Α' 260). 
στ) Της υπ’ αριθμ. ΔΙΔΚ/Φ. 1/2/6139/24.3.2004 κοινής από¬ 
φασης του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμοδιο¬ 
τήτων στους Υφυπουργούς Εσωτερικών, Δημόσιας Διοίκη¬ 
σης και Αποκέντρωσης» (ΦΕΚ Β' 527), όπως τροποποιήθηκε 
με την 17398/2005 όμοια απόφαση (ΦΕΚ Β' 1284). 

ζ) Της υπ’ αριθμ. 37930/ΔΙΟΕ 1264/14.10.2005 κοινής 
απόφασης του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (ΦΕΚ Β' 
1432), όπως τροποποιήθηκε με την υπ’ αριθμ. 5733/ΔΙΟΕ 
179/9.2.2006 όμοια (ΦΕΚ Β' 204). 

η) Της υπ’ αριθμ. 37876/ΣΤ5/26.4.2004 (ΦΕΚ Β' 608) 
κοινής απόφασης του Πρωθυπουργού και της Υπουρ¬ 
γού Εθνικής Παιδείας και Θρησκευμάτων «Καθορισμός 
αρμοδιοτήτων Υφυπουργών του Υπουργείου Εθνικής 
Παιδείας και Θρησκευμάτων». 

0) Της υπ’ αριθμ. Φ908/20857α/Η/28.2.2005 απόφασης 
της Υπουργού Εθνικής Παιδείας και Θρησκευμάτων περί 
συγκρότησης του Συμβουλίου Ανώτατης Τεχνολογικής 
Εκπαίδευσης. 


2. Τη γνωμοδότηση του Συμβουλίου Ανώτατης Τεχνο¬ 
λογικής Εκπαίδευσης, η οποία ελήφθη στη συνεδρίαση 
της 3/16.3.2006. 

3. Τη γνώμη της Συνελεύσεως του Τ.Ε.Ι. Καβάλας 
(2/2.10.2003). 

4. Το γεγονός ότι από την εφαρμογή των διατάξεων 
του παρόντος Διατάγματος προκαλείταί: 

α) Εφάπαξ συνολική δαπάνη ύψους 350.000 ευρώ πε¬ 
ρίπου, από την προμήθεια του αναγκαίου εξοπλισμού 
για τη λειτουργία του ιδρυόμενου Τμήματος. Η ανωτέ¬ 
ρω δαπάνη βαρύνει τον προϋπολογισμό του Π.Δ.Ε και 
συγχρηματοδοτείται από το ΕΠΕΑΕΚ II του Γ' Κ.Π.Σ. για 
τις υποδομές αιθουσών διδασκαλίας κ.λ.π. 

β) Ετήσια δαπάνη σε βάρος του κρατικού προϋπολογι¬ 
σμού, ύψους 135.000 ευρώ περίπου για το οικονομικό έτος 
2007 και 405.000 ευρώ περίπου, για καθένα από τα οικο¬ 
νομικά έτη 2008 και εξής, από την καταβολή μισθοδοσίας 
στο προσωπικό που προσλαμβάνεται για την κάλυψη των 
συνιστώμενων θέσεων Ε.Π., Ε.Τ.Π. και διοικητικού προσω¬ 
πικού του ιδρυόμενου Τμήματος και από τη χορήγηση 
εξόδων παράστασης στον Προϊστάμενο αυτού. Η ανωτέρω 
δαπάνη θα καλύπτεται από τις πιστώσεις που θα εγγρά- 
φονται προς τούτο στον προϋπολογισμό εκάστου έτους 
του ΥΠ.Ε.Π.Θ. (Ειδ. Φορέας 19-240, ΚΑΕ Ομάδας 0200). 

γ) Ετήσια δαπάνη, από την κάλυψη της προμήθειας 
των συγγραμμάτων που διανέμονται στους φοιτητές, 
τη σίτιση των φοιτητών και την κάλυψη των λοιπών 
λειτουργικών εξόδων του ιδρυόμενου Τμήματος, η οποία 
διαμορφώνεται κατ’ έτος ως εξής: 86.000 ευρώ περίπου 
για το έτος 2007, 193.000 ευρώ περίπου για το έτος 
2008, 250.000 ευρώ περίπου για το έτος 2009, 307.000 
ευρώ περίπου για το έτος 2010 και 328.000 ευρώ περί¬ 
που, για καθένα από τα έτη 2011 και εξής. Η ανωτέρω δα¬ 
πάνη θα βαρύνει τον προϋπολογισμό του Τ.Ε.Ι. Καβάλας, 
που θα καλύπτεται από την κρατική επιχορήγηση προς 
το Ίδρυμα (Ειδ. Φορέα 19-240, ΚΑΕ 2422 και 2425). 

5. Την υπ’ αριθμ. 48/2007 γνωμοδότηση του Συμβου¬ 
λίου της Επικράτειας, με πρόταση των Υφυπουργών 
Εσωτερικών, Δημόσιας Διοίκησης και Αποκέντρωσης, 
Οικονομίας και Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο 1 

Ίδρυση Παραρτήματος και Τμήματος 

Ιδρύεται Παράρτημα του Τ.Ε.Ι. Καβάλας στο Διδυμό¬ 
τειχο, στο οποίο ιδρύεται και εντάσσεται Τμήμα Νο¬ 
σηλευτικής. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η έναρξη της εκπαιδευτικής λειτουργίας του παραπά¬ 
νω Τμήματος και η εισαγωγή των πρώτων σπουδαστών 
ορίζεται από το ακαδημαϊκό έτος 2007-2008. 

Αρθρο 2 

Περιεχόμενο σπουδών του Τμήματος 

Το περιεχόμενο σπουδών του Τμήματος της Νοσηλευ¬ 
τικής καλύπτει το γνωστικό αντικείμενο της επιστήμης 
της Νοσηλευτικής. 

Αποστολή του Τμήματος είναι η δημιουργία νοσηλευτών 
γενικών φροντίδων, οι οποίοι να είναι ικανοί να προστα¬ 
τεύουν, να διατηρούν και να αποκαθιστούν την υγεία των 
ατόμων, ή την αυτονομία των φυσικών και διανοητικών 
λειτουργιών τους, λαμβάνοντες υπόψη την προσωπικό¬ 
τητα κάθε ατόμου, καθώς και τα ψυχολογικά, κοινωνικά, 
οικονομικά και πολιτισμικά χαρακτηριστικά του. 

Οι πτυχιούχοι του Τμήματος, με την ολοκλήρωση των 
σπουδών τους, αποκτούν τις απαραίτητες επιστημονικές 
και πρακτικές γνώσεις, ικανότητες και δεξιότητες, ώστε να 
μπορούν να δραστηριοποιηθούν αποτελεσματικά σε όλους 
τους τομείς του γνωστικού αντικειμένου του Τ μήματος. 

Το πρόγραμμα σπουδών περιλαμβάνει μαθήματα θε¬ 
ωρητικής κατάρτισης, ασκήσεις πράξεις, εργαστηριακές 
ασκήσεις και κλινική άσκηση σε διάφορα ιδρύματα και 
φορείς της Πρωτοβάθμιας, Δευτεροβάθμιας και Τριτο¬ 
βάθμιας φροντίδας Υγείας. Τ ο πρόγραμμα περιλαμβάνει 
επίσης σεμινάρια και επισκέψεις σε χώρους άμεσα σχε- 
τιζόμενους με το αντικείμενο σπουδών (ειδικά σχολεία, 
βιομηχανίες, κοινοτικούς οργανισμούς). 

Στο πρόγραμμα σπουδών του Τμήματος περιλαμβά¬ 
νονται μαθήματα γενικής υποδομής, που αποσκοπούν 
στην απόκτηση βασικών γνώσεων για την κατανόηση 
του γνωστικού αντικειμένου του Τμήματος, μαθήματα 
ειδικής υποδομής, τα οποία αποτελούν τη βάση της 
Νοσηλευτικής επιστήμης, μαθήματα ειδικότητας και 
μαθήματα διοίκησης, οικονομίας, νομοθεσίας και αν¬ 
θρωπιστικών σπουδών. 

Στο τελευταίο εξάμηνο προβλέπεται η διεκπεραίω¬ 
ση της πρακτικής άσκησης και η εκπόνηση πτυχιακής 
εργασίας. 

Αρθρο 3 

Όργανα Διοίκησης 

α. Το Τμήμα που ιδρύεται με το άρθρο 1 του παρό¬ 
ντος διέπεται από τις διατάξεις του ν. 1404/1983, όπως 
τροποποιήθηκε και ισχύει με το ν. 2916/2001, για όλα τα 
θέματα οργάνωσης και λειτουργίας του. 

β. Κατ’ εξαίρεση και, μέχρι να εκλεγούν όργανα δι¬ 
οίκησης στο νέο Τμήμα, ισχύουν κατά παρέκκλιση οι 
ακόλουθες ρυθμίσεις: 

ί) Με απόφαση του Συμβουλίου του Τ.Ε.Ι. Καβάλας 
ορίζεται μέλος του Εκπαιδευτικού Προσωπικού (Ε.Π.) 
του Τ.Ε.Ι. ή μέλος Ε.Π. άλλου Τ.Ε.Ι., ως Προϊστάμενος του 
Τμήματος, με θητεία μέχρι τη λήξη του επόμενου από 
τον ορισμό ακαδημαϊκού έτους. Αν ορίζεται μέλος Ε.Π. 
άλλου Τ.Ε.Ι., τότε απαιτείται και η σύμφωνη γνώμη του 
Συμβουλίου του Τ.Ε.Ι. αυτού. 

ϋ) Με όμοια απόφαση δύναται να παρατείνεται η θητεία 
του Προϊσταμένου που διορίζεται κατά το προηγούμενο 
εδάφιο και μέχρι την αυτοδύναμη λειτουργία του Τ μήμα¬ 
τος που ιδρύεται με το παρόν και, ειδικότερα, μέχρι να 
εκλεγεί και να αναλάβει καθήκοντα ο νέος Προϊστάμενος 
του Τ μήματος. Η θητεία του Προϊσταμένου που θα εκλεγεί 
κατά τα ανωτέρω λήγει τον ίδιο χρόνο που λήγει και η 
θητεία των Προϊσταμένων Τμημάτων των λοιπών ΤΕΙ της 
χώρας που έχουν εκλεγεί στις καθορισμένες εκλογές. 


ίϋ) Μέσα σε δεκαπέντε (15) ημέρες από την αυτοδύνα¬ 
μη λειτουργία του Τμήματος του άρθρου 1 και, οπωσδή¬ 
ποτε μέσα στο διδακτικό έτος, το Συμβούλιο του Τ.Ε.Ι. 
κινεί τις διαδικασίες εκλογής Προϊσταμένου Τμήματος 
και συγκρότησης των λοιπών οργάνων του Τμήματος. 
Αν το διδακτικό έτος έχει λήξει, η πιο πάνω προθεσμία 
αρχίζει από την έναρξη του νέου διδακτικού έτους. 

ίν) Μέχρι να εκλεγούν και να συγκροτηθούν τα ατομικά 
και συλλογικά όργανα κατά τα ανωτέρω, το Συμβούλιο 
του Τ.Ε.Ι. ασκεί και τις αρμοδιότητες της Γενικής Συνέλευ¬ 
σης και του Συμβουλίου του οικείου Τ μήματος, εκτός από 
τις αρμοδιότητες του Προϊσταμένου του Τ μήματος. 

ν) Μέχρι την αυτοδύναμη λειτουργία του Τμήματος 
του άρθρου 1, οι κενές θέσεις Ε.Π. του Τμήματος προκη¬ 
ρύσσονται από το Συμβούλιο του Τ.Ε.Ι. Η εκλογή μελών 
Ε.Π. γίνεται από πενταμελή εκλεκτορικά σώματα, που 
ορίζονται με απόφαση του Υπουργού Εθνικής Παιδεί¬ 
ας και Θρησκευμάτων. Τα εκλεκτορικά αυτά σώματα 
συγκροτούνται από μέλη Ε.Π. των Τ.Ε.Ι. ανάλογης βαθ¬ 
μίδας και ειδικότητας και, αν δεν υπάρχουν, και από 
μέλη Δ.Ε.Π. των Πανεπιστημίων ανάλογης βαθμίδας και 
συναφούς γνωστικού αντικειμένου, ύστερα από γνώμη 
του Συμβουλίου του Τ.Ε.Ι. 

Αρθρο 4 

Σύσταση Θέσεων 

Συνιστώνται για το Τμήμα Νοσηλευτικής του Παραρ¬ 
τήματος Διδυμοτείχου του ΤΕΙ Καβάλας οι ακόλουθες 
θέσεις προσωπικού: 

Α. Θέσεις Εκπαιδευτικού Προσωπικού (Ε.Π.) 


α) Καθηγητών 3 θέσεις 

β) Αναπληρωτών Καθηγητών 2 θέσεις 

γ) Επίκουρων Καθηγητών 2 θέσεις 

δ) Καθηγητών Εφαρμογών 3 θέσεις 

Β. Θέσεις Διοικητικού Προσωπικού (Δ.Π.) 
α) Κατηγορίας Π.Ε. 

Κλάδος Διοικητικός - Οικονομικός 1 θέση 

β) Κατηγορίας Τ.Ε. 

Κλάδος Διοικητικός - Λογιστικός 1 θέση 

γ) Κατηγορίας Δ.Ε. 

Κλάδος Διοικητικών - Γραμματέων 1 θέση 

δ) Κατηγορίας Υ.Ε. 

Κλάδος Βοηθητικού Προσωπικού 1 θέση 

Γ. Θέσεις Ειδικού Τεχνικού Προσωπικού: 1 θέση 


Προσόντα διορισμού για την πλήρωση των ανωτέρω 
θέσεων Διοικητικού Προσωπικού είναι τα προβλεπόμενα 
από το π.δ. 50/2001 (ΦΕΚ Α' 39), όπως ισχύει. 

Αρθρο 5 

Η ισχύς των διατάξεων του παρόντος διατάγματος 
αρχίζει από τη δημοσίευσή του στην Εφημερίδα της 
Κυβερνήσεως, εκτός εάν ορίζεται διαφορετικά. 

Στον Υφυπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 30 Απριλίου 2007 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΟΙΚΟΝΟΜΙΑΣ ΚΑΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

ΑΠ. ΑΝΔΡΕΟΥΛΑΚΟΣ ΠΕΤΡΟΣ ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

